Anotácia
OTTOVA encyklopédia SLOVENSKO A - Ž je prvým pôvodným encyklopedickým dielom o Slovensku po roku 1989.
Tím popredných odborníkov vypracoval vyše 8 000 hesiel z oblasti geografie, histórie, kultúry, umenia i športu. Okrem objektívneho zhodnotenia historických udalostí ponúka encyklopédia kompletný opis všetkých slovenských obcí, charakteristiku najvýznamnejších slovenských osobností aj z takých oblastí, ktoré boli doteraz zastúpené iba v odborných dielach.
Prednosťou knihy je jej netradičná grafická úprava s vyše štyritisíc ilustráciami dotvárajúcimi jednotlivé heslá.